**Nr. ............./X/18.10.2022**

**REFERAT DE APROBARE**

la proiectul de hotărâre privind aprobarea PLANULUI OPERATIV privind executarea serviciilor de deszăpezire în Municipiul Sighișoara, pentru sezonul rece 2022 - 2023

**Doamnelor și domnilor consilieri,**

Având în vedere necesitatea unui cadru juridic unitar privind desfășurarea activității de deszăpezire, definind modalitățile și condițiile ce trebuiesc îndeplinite pentru asigurarea serviciului de deszăpezire, indicatorii de performanță, condițiile tehnice, raporturile dintre operator și Municipiul Sighișoara;

Având în vedere că se impune existența unui PLAN OPERATIV pentru executarea serviciilor de deszăpezire care să reglementeze modul de organizare a intervențiilor pentru prevenirea și combaterea unor fenomene ce pot conduce la perturbarea circulației rutiere și pietonale, precum și modul de conducere și coordonare a acestei activități, în vederea asigurării viabilității drumurilor pe timp de iarnă, pentru satisfacerea nevoilor populației, ale instituțiilor publice și ale operatorilor economici de pe teritoriul Municipiului Sighișoara;

Văzând contractul de delegare nr. 32621/12.10.2022, încheiat între Municipiul Sighișoara, în calitate de delegatar și S.C. Ecoserv Sig S.R.L., în calitate de delegat, având ca obiect prestarea serviciului public de salubrizare în aria administrativ – teritorială a Municipiului Sighișoara;

Având în vedere prevederile Caietului de sarcini 2c al serviciului de salubrizare, precum și prevederile Secțiunii a 1-a ”Curățarea și transportul zăpezii de pe căile publice și menținerea în funcțiune a acestora pe timp de polei sau îngheț”, art. 58 – 68 din Regulamentul Serviciului Public de Salubrizare al Localităților din Județul Mureș, aprobat prin Hotărârea Consiliului Local Sighișoara nr. 66/28.04.2016, modificat și completat prin Hotărârea Consiliului Local Sighișoara nr. 104/25.06.2020, cu precădere cele ale art. 60, 66 și 67 alin. (5) din acest regulament, potrivit cărora programul de deszăpezire, denumit în continuare PLAN OPERATIV de lucru pentru sezonul rece, se întocmește anual, până la data de 1 noiembrie, plan care se aprobă de Consiliul Local;

Având în vedere prevederile Legii nr. 101/2006, Legea serviciului de salubrizare a localităților, republicată, cu modificările și completările ulterioare;

Ținând cont de prevederile Legii nr. 51/2006, Legea serviciilor comunitare de utilități publice, republicată, cu modificările și completările ulterioare;

În baza prevederilor Ordonanței Guvernului nr. 43/1997 privind regimul drumurilor, cu modificările și completările ulterioare, a Ordinului Ministrului delegat pentru proiecte de infrastructură de interes național și investițiile străine și al Ministrului Dezvoltării Regionale și Administrației Publice nr. 2170 din 18 iunie 2013 pentru aprobarea reglementării tehnice ”Normativ privind prevenirea și combaterea înzăpezirii drumurilor publice”, indicativ AND 525-2013, cu modificările și completările ulterioare și a Ordinului Ministrului Transporturilor și Infrastructurii nr. 68 din 2 februarie 2012 pentru aprobarea Procedurii privind gestionarea efectelor produse de fenomene meteorologice periculoase care pot afecta desfășurarea normală a traficului rutier și siguranța participanților pe drumurile publice;

Având în vedere prevederile Legii nr. 52/2003 privind transparența decizională în administrația publică, republicată;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare,

Vă prezint următorul Proiect de hotărâre.

**Primar,**

**Sîrbu Ioan-Iulian**

**Nr. .........../X/18.10.2022 PROIECT**

**HOTĂRÂREA nr. \_\_\_\_\_\_\_\_**

privind aprobarea PLANULUI OPERATIV privind executarea serviciilor de deszăpezire în Municipiul Sighișoara, pentru sezonul rece 2022 - 2023

**Consiliul Local al Municipiului Sighișoara,**

Luând act de proiectul de hotărâre înregistrat cu nr. ............./18.10.2022 și referatul de aprobare, înregistrat cu nr. .........../18.10.2022, al Primarului Municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență nr. 57/2019 privind Codul Administrativ, cu modificările și completările ulterioare;

Având în vedere contractul de delegare nr. 32621/12.10.2022, încheiat între Municipiul Sighișoara, în calitate de delegatar și S.C. Ecoserv Sig S.R.L., în calitate de delegat, având ca obiect prestarea serviciului public de salubrizare în aria administrativ – teritorială a Municipiului Sighișoara;

Ținând cont de prevederile Caietului de sarcini 2c al serviciului de salubrizare, precum și prevederile Secțiunii a 1-a ”Curățarea și transportul zăpezii de pe căile publice și menținerea în funcțiune a acestora pe timp de polei sau îngheț”, art. 58 – 68 din Regulamentul Serviciului Public de Salubrizare al Localităților din Județul Mureș, aprobat prin Hotărârea Consiliului Local Sighișoara nr. 66/28.04.2016, modificat și completat prin Hotărârea Consiliului Local Sighișoara nr. 104/25.06.2020, cu precădere cele ale art. 60, 66 și 67 alin. (5) din acest regulament, potrivit cărora programul de deszăpezire, denumit în continuare PLAN OPERATIV de lucru pentru sezonul rece, se întocmește anual, până la data de 1 noiembrie, plan care se aprobă de Consiliul Local;

Având în vedere prevederile Legii nr. 101/2006, Legea serviciului de salubrizare a localităților, republicată, cu modificările și completările ulterioare;

Văzând și prevederile Legii nr. 51/2006, Legea serviciilor comunitare de utilități publice, republicată, cu modificările și completările ulterioare;

Ținând cont de prevederile Ordonanței Guvernului nr. 43/1997 privind regimul drumurilor, cu modificările și completările ulterioare, a Ordinului Ministrului delegat pentru proiecte de infrastructură de interes național și investițiile străine și al Ministrului Dezvoltării Regionale și Administrației Publice nr. 2170 din 18 iunie 2013 pentru aprobarea reglementării tehnice ”Normativ privind prevenirea și combaterea înzăpezirii drumurilor publice”, indicativ AND 525-2013, cu modificările și completările ulterioare și a Ordinului Ministrului Transporturilor și Infrastructurii nr. 68 din 2 februarie 2012 pentru aprobarea Procedurii privind gestionarea efectelor produse de fenomene meteorologice periculoase care pot afecta desfășurarea normală a traficului rutier și siguranța participanților pe drumurile publice;

Având în vedere prevederile Legii nr. 52/2003 privind transparența decizională în administrația publică, republicată;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

În temeiul prevederilor art. 129 alin. (2) lit. d), alin. (6) lit. a), alin. (7) lit. n) și alin. (14), art. 139 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E:**

**Art. 1.** Se aprobă, PLANUL OPERATIV privind executarea serviciilor de deszăpezire în Municipiul Sighișoara, pentru sezonul rece 2022 – 2023, conform anexei, care face parte integrantă din prezenta hotărâre.

**Art. 2.** Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local din cadrul Municipiului Sighișoara și operatorul de salubritate.

**Art. 3.** Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarul Municipiului Sighișoara, Prefectului Județului Mureș și se va aduce la cunoștință publicului, prin publicarea pe pagina de internet la adresa [www.sighisoara.org.ro](http://www.sighisoara.org.ro) .

AVIZAT, PRIMAR,

Secretar General, **Ioan – Iulian Sîrbu**

**Anca Bizo**

**Nr. .............../X/18.10.2022**

**RAPORT DE SPECIALITATE**

al Serviciului Monitorizare Servicii de Utilități Publice, Guvernanță Corporativă și Transport Public Local la proiectul de hotărâre pentru aprobarea PLANULUI OPERATIV privind executarea serviciilor de deszăpezire în Municipiul Sighișoara, pentru sezonul rece

2022 - 2023

**Doamnelor și domnilor consilieri,**

Pentru prestarea serviciului public de salubrizare s-a încheiat contractul de delegare nr. 32621/12.10.2022, încheiat între Municipiul Sighișoara, în calitate de delegatar și S.C. Ecoserv Sig S.R.L., în calitate de delegat, având ca obiect prestarea serviciului public de salubrizare în aria administrativ – teritorială a Municipiului Sighișoara.

Prin Hotărârea Consiliului Local al Municipiului Sighișoara nr. 66 din 28 aprilie 2016 s-a aprobat Regulamentul Serviciului Public de Salubrizare a Localităților din județul Mureș.

Având în vedere prevederile Regulamentului Serviciului de Salubrizare a Localităților din județul Mureș, secțiunea a 7-a, privind curățarea și transportul zăpezii de pe căile publice și menținerea în funcțiune a acestora pe timp de polei sau îngheț, se impune necesitatea aprobării unui regulament care să stabilească măsurile de organizare a intervențiilor pe timp de iarnă.

Conform prevederilor Caietului de sarcini 2c al serviciului de salubrizare, precum și prevederile Secțiunii a 1-a ”Curățarea și transportul zăpezii de pe căile publice și menținerea în funcțiune a acestora pe timp de polei sau îngheț”, art. 58 – 68 din Regulamentul Serviciului Public de Salubrizare al Localităților din Județul Mureș, aprobat prin Hotărârea Consiliului Local Sighișoara nr. 66/28.04.2016, modificat și completat prin Hotărârea Consiliului Local Sighișoara nr. 104/25.06.2020, cu precădere cele ale art. 60, 66 și 67 alin. (5) din acest regulament, potrivit cărora programul de deszăpezire, denumit în continuare PLAN OPERATIV de lucru pentru sezonul rece, se întocmește anual, până la data de 1 noiembrie, plan care se aprobă de Consiliul Local.

În baza prevederile Ordonanței Guvernului nr. 43/1997 privind regimul drumurilor, cu modificările și completările ulterioare, a Ordinului Ministrului delegat pentru proiecte de infrastructură de interes național și investițiile străine și al Ministrului Dezvoltării Regionale și Administrației Publice nr. 2170 din 18 iunie 2013 pentru aprobarea reglementării tehnice ”Normativ privind prevenirea și combaterea înzăpezirii drumurilor publice”, indicativ AND 525-2013, cu modificările și completările ulterioare și a Ordinului Ministrului Transporturilor și Infrastructurii nr. 68 din 2 februarie 2012 pentru aprobarea Procedurii privind gestionarea efectelor produse de fenomene meteorologice periculoase care pot afecta desfășurarea normală a traficului rutier și siguranța participanților pe drumurile publice, s-a întocmit Regulamentul executării serviciilor de deszăpezire în Municipiul Sighișoara.

Planul operativ privind executarea serviciilor de deszăpezire în Municipiul Sighișoara se aplică activităților de curățare și transport al zăpezii de pe căile publice în vederea menținerii în funcțiune a acestora pe timp de iarnă și reglementează modul de organizare al intervențiilor, al prevederii și combaterii unor fenomene ce pot conduce la perturbarea circulației rutiere și pietonale, precum și modul de conducere și coordonare a acestei activități în vederea asigurării viabilității drumurilor pe timp de iarnă pentru satisfacerea nevoilor populației, instituțiilor publice și a operatorilor economici de pe teritoriul Municipiului Sighișoara.

De asemenea, PLANUL OPERATIV stabilește cadrul juridic unitar privind desfășurarea activității de deszăpezire, definind modalitățile și condițiile ce trebuiesc îndeplinite pentru asigurarea serviciului de deszăpezire, indicatorii de performanță, condițiile tehnice, raporturile dintre operator și Municipiul Sighișoara, precum și modul de intervenție al operatorului care prestează activitatea de deszăpezire, pentru prevenirea și combaterea înzăpezirii, poleiului de pe căile publice de acces rutier și pietonal pe care le au în administrare, pentru buna desfășurare a traficului.

În acest sens, serviciul de specialitate din cadrul Municipiului Sighișoara a întocmit, în acord cu prevederile menționate mai sus, PLANUL OPERATIV, care trebuie supus aprobării Consiliului Local Sighișoara.

Ținând cont de cele expuse mai sus, precum și de prevederile Legii nr. 101/2006, Legea serviciului de salubrizare a localităților, republicată și ale Legii nr. 51/2006, Legea serviciilor comunitare de utilități publice, republicată, cu modificările și completările ulterioare, propune aprobarea PLANULUI OPERATIV pentru sezonul rece 2022 – 2023, conform anexei la prezentul.

În contextul celor prezentate, susținem proiectul de hotărâre propus de domnul Primar.

Serviciul Monitorizare Servicii de Utilități

Publice, Guvernanță Corporativă și Transport Public Local

Șef serviciu, **Radu Pavel Puiu**

Întocmit/redactat,

Constantin Sebastian Liviu